b'\n_START_ARTICLE_\nZmago Slokan\n_START_SECTION_\n\xc5\xbdivljenje in delo\n_START_PARAGRAPH_\nRodil se je 15. aprila 1915 v Trbovljah, kot Herman Slokan vendar je kasneje uporabljal svoje partizansko ime Zmago. Po kon\xc4\x8dani gimnaziji v Ljubljani, je leta 1941 diplomiral na Medicinski fakulteti v Beogradu. Po kon\xc4\x8danem \xc5\xa1tudiju se je sprva zaposlil kot zdravnik v bolni\xc5\xa1nici v Trbovljah. _NEWLINE_Z Narodno-osvobodilnim gibanjem je sodeloval od leta 1942. Aktivno je deloval v Kamni\xc5\xa1ko-zasavskem odredu in \xc5\xa1tabu \xc4\x8cetrte operativne cone. Zadol\xc5\xbeen je bil predvsem za medicinsko oskrbo ranjencev. V tem \xc4\x8dasu je na Pohorju ustanovil sedem partizanskih bolni\xc5\xa1nic, od katerih je ohranjena Bolni\xc5\xa1nica Jesen. _NEWLINE_Po osvoboditvi se je sprva zaposlil v bolni\xc5\xa1nici v Mariboru, leta 1948 pa je postal direktor Vojne bolnice v Ljubljani. Leta 1950 se je ponovno zaposlil v mariborski bolni\xc5\xa1nici. Leta 1953 je postal njen direktor in tudi predstojnik In\xc5\xa1tituta za radiologijo. Leta 1966 je prejel naziv primarij._NEWLINE_Umrl je leta 1970 v Opatiji, kjer je bil na zdravljenju. Poro\xc4\x8den je bil z Olgo s katero sta imela sina, ki je bil tudi radiolog. _NEWLINE_Po njem je poimenovana velika predavalnica v kirur\xc5\xa1ki stolpnici UKC Maribor.'